⌂ Að tryggja sameiginlegan skilning á góðum samskiptum ⌂ Að efla hæfni starfsfólks til að ræða mál ⌂ Að auka gæði skólastarfsins Starfsmannastefnan á að tryggja starfsmönnum ákveðin starfsskilyrði og möguleika á að vaxa og dafna í starfi . Einnig að byggja undir faglegan metnað í þágu skólasamfélagsins . Leitast skal við að skapa starfsmönnum aðstæður til að samræma starf og fjölskyldulíf . Í Krummakoti berum við mikla virðingu fyrir : Starfinu og okkur sjálfum . Munum og umhverfi skólans . Við heilsumst og tökum glaðlega undir kveðjur annarra : Við sýnum hlýlegt og vingjarnlegt viðmót . Með jákvæðni stuðlum við að betra starfsumhverfi . Við erum stundvís og heiðarleg : Við mætum stundvíslega til vinnu . Við virðum mörk kaffi - , fundar - og undirbúningstíma . Við tölum við fólk , ekki um það . Við leggjum okkur fram um að tala saman og leysa mál . Við tökum vel á móti nýju samstarfsfólki : Við heilsum og kynnum okkur . Við leggjum okkur fram um að veita gagnlegar upplýsingar . Við sýnum góðvild og stuðlum að öruggum og traustum samskiptum . Við stuðlum að samvinnu og sterkri liðsheild : Við sýnum lipurð og sveigjanleika . Við hvetjum og hrósum . Við sýnum traust og virðum trúnað . Við drögum fram jákvæðar hliðar samstarfsfólks og leikskólans innan hans sem utan . Skólinn væntir þess að starfsmenn : Sýni fagmennsku innan skólans sem utan . Sýni ábyrgð , sjálfstæði og frumkvæði . Séu tilbúnir að taka þátt í þróun og breytingum . Sýni öllum verkefnum skólans hollustu . Starfsmenn vænta þess að : Upplýsingastreymi sé skilvirkt og endurgjöf virk . Skyldur og ábyrgð stjórnenda séu skýrar . Vinnuaðstaða sé góð og stuðlað sé að góðu samstarfi og vinnuanda . Vinnustaðurinn starfi í anda jafnræðis og jafnréttis . Vinnustaðurinn stuðli að því að starfsmenn geti aukið starfshæfni sína og þekkingu . Lögð sé áhersla á gæði starfs og hátt þjónustustig .